Проект

**ТАРИФА
за таксите, които се събират от Центъра за оценка на риска по хранителната верига**

Раздел I

**Такси за извършване на оценка на риска по хранителната верига**

**Чл. 1.** (1) За извършване на научна оценка по чл. 4, ал. 1 от Закона за Центъра по оценка на риска по хранителната верига се заплаща такса 2 800,00 лв.

(2) За извършване на научна оценка по ал. 1 в срок до 3 работни дни се заплаща такса в двоен размер.

Раздел IІ

**Такси за извършване на дейности по одобряване, подновяване и преразглеждане на одобрението на активни вещества, антидоти и синергисти**

**Чл. 2.** (1) За извършване на дейности по одобряване на активно вещество, антидот и синергист съгласно чл. 7-11 от Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ, L 309/1 от 24 ноември 2009 г.), наричан по-нататък "Регламент (ЕО) № 1107/2009", когато Република България е докладчик, се заплаща такса:

1. за допустимост на заявлението, за всяка област на оценка – 1 500,00 лв.;

2. за извършване на оценка с доклад за оценка, за всяка област на оценка –
40 180,00 лв.;

3. за извършване на оценка на потвърждаваща информация, посочена в чл. 6, буква „е“ от Регламент (ЕО) № 1107/2009 –13 800,00 лв.

(2) За извършване на дейности по подновяване на одобрението на активно вещество, антидот и синергист съгласно чл. 14-21 от Регламент (ЕО) № 1107/2009, когато Република България е докладчик, се заплаща такса:

1. за допустимост на заявлението, за всяка област на оценка - 1 500,00 лв.;

2. за извършване на оценка с доклад за оценка, за всяка област на оценка –
40 180,00 лв.;

3. за извършване на оценка на потвърждаваща информация, посочена в чл. 6, буква „е“ от Регламент (ЕО) № 1107/2009 –13 800,00 лв.

(3) За извършване на дейностите по одобряване и подновяване на одобрението на активно вещество, антидот и синергист по ал. 1 и 2, когато Република България е съдокладчик, се заплаща такса:

1. за извършване на оценка с доклад за оценка, за всяка област на оценка –
40 180,00 лв.;

2. за извършване на преглед на доклад за оценка, изготвен от държавата членка докладчик, и представяне на коментари по доклада, за всяка област на оценка –
17 600,00 лв.

**Чл. 3.** За извършване на оценка на идентичност или еквивалентност на източник на производство на активно вещество, антидот и синергист съгласно чл. 38 от Регламент (EO) № 1107/2009 или при промяна на производствения процес се заплаща такса, за всеки източник 11 000,00 лв.

**Чл. 4.** За извършване на оценка с доклад за оценка при промяна на максимално допустима граница на остатъчно вещество (одобрено активно вещество) се заплаща такса 17 000,00 лв.

Раздел IІІ

**Такси за извършване на оценка на продукти за растителна защита**

**Чл. 5.** (1) За извършване на оценка с доклад за оценка за разрешаване и изменение на разрешение за пускането на пазара и употребата на продукт за растителна защита (ПРЗ) съгласно чл. 33-39 от Регламент (ЕО) № 1107/2009 се заплаща такса:

1. когато Република България е държавата членка, разглеждаща заявлението, за всяка област на оценка 21 000,00 лв.;

2. когато Република България е заинтересована държава членка, за всяка област на оценка 1 700,00 лв.

(2) Когато ПРЗ по ал. 1 е заявен като идентичен с разрешен ПРЗ по спецификация и съдържание на активни вещества, антидоти и синергисти, вид на формулация и съдържание на същите или еквивалентни коформуланти, таксата е
2 460,00 лв.

(3) Когато при извършването на оценката с доклад за оценка по ал. 1 и ал. 2 се прави сравнителна оценка по чл. 50 от Регламент (ЕО) № 1107/2009 към таксата по ал. 1, т. 1 и 2 и ал. 2 се заплаща 4 200,00 лв.

**Чл. 6.** (1) За извършване на оценка с доклад за оценка за разрешаване пускането на пазара и употребата на ПРЗ, разрешен в друга държава членка, чрез взаимно признаване на разрешения съгласно чл. 40, параграф 1, букви „а“ и „в“, чл. 41, чл. 42 от Регламент (ЕО) № 1107/2009 се заплаща такса, за всяка област на оценка 1 700,00 лв.

(2) За извършване на оценка с доклад за оценка за разрешаване пускането на пазара и употребата на ПРЗ, разрешен в друга държава членка, чрез взаимно признаване на разрешения съгласно чл. 40, параграф 1, буква „б“, чл. 41, чл. 42 от Регламент (ЕО) № 1107/2009 се заплаща такса, за всяка област на оценка 3 400,00 лв.

(3) Когато при извършването на оценката с доклад за оценка по ал. 1 се прави сравнителна оценка по чл. 50 от Регламент (ЕО) № 1107/2009 към таксата по ал. 1 се заплаща такса 4 200,00 лв.

**Чл. 7.** За извършване на оценка с доклад за оценка за разрешаване пускането на пазара и употребата на ПРЗ с нисък риск съгласно чл. 47 от Регламент (ЕО) № 1107/2009 се заплаща такса 13 300,00 лв.

**Чл. 8.** За извършване на оценка с доклад за оценка за разрешаване пускането на пазара и употребата на ПРЗ за паралелна търговия съгласно чл. 52 от Регламент (ЕО)
№ 1107/2009 се заплаща таксa 2 500,00 лв.

**Чл. 9.** (1) За извършване на оценка с доклад за оценка за подновяване на разрешение за пускане на пазара и употреба на ПРЗ съгласно чл. 43 от Регламент (ЕО) № 1107/2009 се заплаща такса, както следва:

1. когато Република България е държавата членка, разглеждаща заявлението, за всяка област на оценка – 12 000,00 лв.;

2. когато Република България е заинтересована държава членка - се заплаща такса, за всяка област на оценка 1 700,00 лв.

(2) Когато при извършването на оценката с доклад за оценка по ал. 1 се прави сравнителна оценка по чл. 50 от Регламент (ЕО) № 1107/2009, към таксата по ал. 1, т. 1 и 2 се заплаща такса 4 200,00 лв.

**Чл. 10.** За извършване на оценка с доклад за оценка за изменение на разрешение за пускане на пазара и употреба на ПРЗ съгласно чл. 45 от Регламент (ЕО) № 1107/2009 се заплаща такса 1 700,00 лв.

**Допълнителна разпоредба**

**§ 1.** По смисъла на тарифата:

„Област на оценка“ е всеки обхват на оценка, посочен в чл. 9, ал. 1, т. 1 – 6 от Закона за Центъра за оценка на риска по хранителната верига.

**Заключителна разпоредба**

**§ 2.** Тарифата се приема на основание чл. 6, ал. 4 от Закона за Центъра за оценка на риска по хранителната верига.